Нина Антонова

Нина Антонова, Нина Василий кызы Антонова (, 1935 елның 2 декабре, ССРБ, РСФСР, БАССР, Бакалы) — совет һәм украин театр һәм кино актрисасы. «Ленфильм» (1958-1963 елларда), А. П. Довженко исемендәге Киев (1963 елдан) киностудияләре актрисасы. Украина ССР атказанган артисты (1979). Йөздән артык зур һәм кече (эпизодик) рольләрдә төшкән.

 Тәрҗемәи хәле 
1935 елның 2 декабрендә БАССР Бакалы районы үзәге Бакалы авылында дүрт балалы гаиләдә туган. Әтисе һөнәри хәрби, әнисе хуҗабикә була. Октябрьскида мәктәптә укыганда, мәдәният йортындагы драма түгәрәгенә дә йөри. Вера Марецкая уйнаган фильмнарны ошата. Мәскәүгә баргач, Б. Щукин исемендәге театр укуханәсенә укырга керә (Иосиф Матвей улы Рапопорт курсы). Соңгы  курста укыганда, Ялта киностудиясендә Аркадий Гайдарның «Хәрби сер» () китабы буенча төшерелгән картинада  Настя роленә чакыру ала. Кинога төшкәндә, үзенең булачак ирен — актерлар буенча режиссёр ассистенты Анатолий Сергей улы Буковскийны (1925-2006) очрата, аңа кияүгә  чыга, 1960 елда театр укуханәсен тәмамлагач, А. П. Довженко исемендәге Киев кинотудиясендә эшләүче ире янына Киевка китә. Ун еллап, улын тәрбияләү белән шөгыльләнә, кечкенә рольләрдә генә төшә. И. К. Карпенко-Карый исемендәге Киев дәүләт театр сәнгате институтын тәмамлап, үзе картиналар төшерә башлаган ире, һәр яңа картинасында хатынына рольләр таба башлый: Ярошко («Киң күңелле кешеләр арасында», Вера Марецкая белән бергә төшә), укытучы  Луиза Калашникова («Йөрәкләр тулы сумка»), Христя Мотузка («Чытырманлык»),  принцесса Маггот («Берендейлар иленнән килгән »), Мария Бесараб («Идән асты өлкә комитеты хәрәкәт итә»), Ирина Стрельникова («Ковалёвкага бару») , Мария Шевчук («„Зур җидегән“ операциясенең юкка чыгуы»), Екатерина Плесова («Володьканың тормышы»), Наталья Разинская («Шәхси корал»), буфетчы Люся («Аты-баты, солдатлар бара», 1977), эпизодик роль  («Кәҗәнең яшел уты», , 1989), эпизодик роль («Таркалу», , 1990) һ. б. 1969 елда дүрт серияле «Варьканың җире» телефильмында төшкән Варька Кравец роле танылу китерә.

ССРБ таркалгач, ире А. Буковскийның режиссёрлык эшчәнлеге туктала, яңа кинолар төшерергә акча да, спонсорлар да таба алмый. Н. В. Антонованың, киресенчә, яңа сулышы ачылган кебек була, һәртөрле телесериалларда карчыклар ролендә уйный башлый, телесериалларда төшә («Шымчы», , 2013).  Украинада озак еллар яшәп тә, украин телен камил үзләштерә алмагач, украин театрларына эшкә урнаша алмый Антонова Нина Васильевна. Алексей Тремасов сайты.. А. П. Довженко исемендәге Киев кинотудиясендә актер штатында тора, иҗат кичәләренә йөри.

 Кызыклы факт 
2016 елда актрисаның улы кинорежиссер Сергей Буковский Нина Антоновага багышланган «Баш роль» () документаль фильмын төшерә «Главная роль». Docudays UA.  Картина DOK Leipzig халыкара кинофестивалендә (Лейпциг, Алмания) күрсәтелә.

 Бүләкләре, мактаулы исемнәре 
1979 — Украина ССР атказанган артисты.

 Гаиләсе 
Ире Анатолий Сергей улы Буковский (1925-2006), А. П. Довженко исемендәге Киев киностудиясе режиссеры.
Улы Сергей Анатолий улы Буковский (1960 елның 18 июлендә Октябрьскида туган), кино режиссеры, Украина халык артисты.

 Әдәбият 
 Бакалинская земля: история и люди. Уфа: ГУП РБ Уфимский полиграфический комбинат, 2010. ISBN 978-5-85051-512-6

 Сылтамалар 
  Антонова Нина Васильевна.  kino-cccp сайты

 Моны да карагыз 
  16.01.16 Життеві історії. Ніна Антонова – актриса. YouTube видео, 27:41

 Искәрмәләр 

Төркем:Украина ССР атказанган артистлары
Төркем:Украина актрисалары
Төркем:XX гасыр актрисалары
Төркем:ССРБ актрисалары
Төркем:Щукин исемендәге театр укуханәсен тәмамлаучылар